Пасяджэнне Савета міністраў замежных спраў ЕС запланавана на 27 лютага — там будзе разглядацца пытанне аб пашырэнні санкцый у дачыненні да беларускіх чыноўнікаў. Па неафіцыйнай інфармацыі, разглядаецца пытанне аб уключэнні ў спіс яшчэ 135 беларускіх чыноўнікаў, якім забаронены ўезд у ЕС і чые актывы павінны быць замарожаныя. Першапачаткова ў спісе было 158 імёнаў. Пасля Савет ЕС неаднаразова пашыраў гэты пералік, і цяпер уезд у ЕС забаронены больш чым 200 беларускім чыноўнікам. Раней прэзідэнт Савета Еўрасаюза Херман ван Рампей заяўляў, што ЕС не адменіць санкцыі ў дачыненні да прадстаўнікоў уладаў Беларусі да таго часу, пакуль на свабоду ў краіне не будуць выпушчаныя ўсе палітычныя вязні.